ddrg/super_eurlex huggingface dataset:
96/415/EY: Neuvoston päätös, tehty 28 päivänä toukokuuta 1996, tekstiilituotteiden kaupan hallinnollisista järjestelyistä Euroopan yhteisön ja tiettyjen Maailman kauppajärjestön jäsenten välillä



Virallinen lehti nro L 173 , 11/07/1996 s. 0001 - 0053



NEUVOSTON PÄÄTÖS, tehty 28 päivänä toukokuuta 1996, tekstiilituotteiden kaupan hallinnollisista järjestelyistä Euroopan yhteisön ja tiettyjen Maailman kauppajärjestön jäsenten välillä (96/415/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Maailman kauppajärjestön tekstiili- ja vaatetuskauppaa koskevan sopimuksen 2 artiklan 17 kohdan mukaisesti hallinnollisista järjestelyistä yhteisesti hyväksyttyinä pöytäkirjamerkintöinä tai noottien vaihtona tiettyjen Maailman kauppajärjestön jäsenten kanssa, jotka pitävät edelleen voimassa MFA-sopimuksen (monikuitusopimuksen) perusteella tehtyjen tekstiilituotteiden kauppaa koskevien kahdenvälisten sopimusten tiettyjä määräyksiä, ja nämä hallinnolliset järjestelyt olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja tämän päätöksen liitteessä lueteltujen kolmansien maiden väliset tekstiilituotteiden kaupan hallinnolliset järjestelyt. Nämä tekstiilituotteiden kaupan hallinnolliset järjestelyt ovat kirjallisena tämän päätöksen liitteenä. 2 artikla Neuvoston puheenjohtajalla on oikeus nimetä henkilö(t), jo(i)lla on valtuudet allekirjoittaa 1 artiklassa tarkoitetut hallinnolliset järjestelyt yhteisöä sitovasti. Tehty Brysselissä 28 päivänä toukokuuta 1996. Neuvoston puolesta R. SERRI Puheenjohtaja LIITE Maaluettelo Argentiina Bangladesh Hongkong Intia Indonesia Macao Malesia Pakistan Peru Filippiinit Singapore Etelä-Korea Sri Lanka Thaimaa
96/366/EY: Neuvoston päätös, tehty 11 päivänä kesäkuuta 1996, Euroopan yhteisön ja Andorran ruhtinaskunnan kirjeenvaihtona tehdyn sopimuksen 8 artiklan soveltamisesta



Virallinen lehti nro L 145 , 19/06/1996 s. 0016 - 0016



NEUVOSTON PÄÄTÖS, tehty 11 päivänä kesäkuuta 1996, Euroopan yhteisön ja Andorran ruhtinaskunnan kirjeenvaihtona tehdyn sopimuksen 8 artiklan soveltamisesta (96/366/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 113 artiklan, ottaa huomioon komission ehdotuksen, sekä katsoo, että Luxemburgissa 28 päivänä kesäkuuta 1990 allekirjoitetun, Euroopan yhteisön ja Andorran ruhtinaskunnan välillä kirjeenvaihtona tehdyn sopimuksen (1) 8 artiklan 1 kohdan a alakohdassa määrätään, että viiden vuoden aikana ja jollei 1 kohdan b alakohdan mukaiseen sopimukseen päästä sanotun ajan päätyttyäkin Andorran ruhtinaskunta valtuuttaa yhteisön, Andorran ruhtinaskunnan puolesta ja lukuun, varmistamaan, että Andorran ruhtinaskuntaan tarkoitetut kolmansista maista peräisin olevat tuotteet saatetaan vapaaseen vaihdantaan, saman artiklan 1 kohdan b alakohdassa määrätään, että Andorran ruhtinaskunta voi tämän kauden päättyessä sopimuksen 20 artiklan mukaisesti sopimuspuolten sopimuksella käyttää oikeuttaan laskea tuotteet vapaseen vaihdantaan, Andorran ruhtinaskunta on pyytänyt saada käyttää tätä tuotteiden vapaaseen vaihdantaan laskemista koskevaa oikeutta, neuvosto on 30 päivänä lokakuuta 1995 hyväksymässään julistuksessa ilmaissut periaatteellisen hyväksymisensä sille, että Andorran ruhtinaskunta käyttää tätä oikeutta, neuvoston olisi vahvistettava yhteisön virallinen kanta sopimuspuolena, ja olisi määrättävä määräajasta vapaaseen vaihdantaan laskemista koskevan oikeuden täytäntöönpanon valmistelemiseksi, ON PÄÄTTÄNYT SEURAAVAA: 1 artikla Heinäkuun 1 päivästä 1996 Euroopan yhteisö lakkaa varmistamasta Andorran ruhtinaskunnan nimissä ja lukuun Andorran ruhtinaskuntaan tarkoitettujen kolmansista maista peräisin olevien tuotteiden laskemisen vapaaseen vaihdantaan. Tehty Luxemburgissa 11 päivänä kesäkuuta 1996. Neuvoston puolesta W. VELTRONI Puheenjohtaja (1) EYVL N:o L 374, 31.12.1990, s. 16
96/334/EY: Komission päätös, tehty 3 päivänä toukokuuta 1996, luvan antamisesta Ruotsille antaa tiukempia määräyksiä avena fatuan esiintymisestä viljakasvien siemenissä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 127 , 25/05/1996 s. 0039 - 0039



KOMISSION PÄÄTÖS, tehty 3 päivänä toukokuuta 1996, luvan antamisesta Ruotsille antaa tiukempia määräyksiä avena fatuan esiintymisestä viljakasvien siemenissä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti) (96/334/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1), sellaisena kuin se on viimeksi muutettuna komission direktiivillä 95/6/EY (2), ja erityisesti sen 14 artiklan 1 kohdan a alakohdan, ottaa huomioon avena fatuan esiintymisestä rehukasvien ja viljakasvien siemenissä 2 päivänä toukokuuta 1974 annetun komission direktiivin 74/268/ETY (3), sellaisena kuin se on viimeksi muutettuna direktiivillä 78/511/ETY (4), ottaa huomioon Ruotsin esittämän pyynnön, sekä katsoo, että edellä mainitussa direktiivissä määrätään avena fatuan sallitut esiintymismäärät viljakasvien siemenissä, direktiivissä annetaan kuitenkin jäsenvaltioille lupa asettaa kotimaisen tuotantonsa siemenille tiukempia vaatimuksia, Ruotsi käyttää hyväkseen tätä säännöstä, lisäksi avena fatua yritetään hävittää tässä jäsenvaltiossa tuotetusta sadosta, hakijajäsenvaltiolle olisi sen vuoksi annettava lupa antaa tiukempia muiden jäsenvaltioiden alkuperää olevien siementen markkinointia koskevia määräyksiä, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ruotsille annetaan lupa määrätä, että viljakasvien siemeniä ei saa markkinoida sen alueella, ellei niihin liitetä direktiivin 66/402/ETY 11 artiklan säännösten mukaisesti annettua virallista todistusta ja elleivät ne vastaa direktiivin 74/268/ETY 2 artiklassa säädettyjä edellytyksiä. 2 artikla Ruotsin on ilmoitettava komissiolle, mistä päivästä ja millä tavoin se aikoo käyttää 1 artiklassa annettua lupaa. Komissio ilmoittaa asiasta muille jäsenvaltioille. 3 artikla Tämä päätös on osoitettu Ruotsin kuningaskunnalle. Tehty Brysselissä 3 päivänä toukokuuta 1996. Komission puolesta Franz FISCHLER Komission jäsen (1) EYVL N:o 125, 11.7.1966, s. 2309/66 (2) EYVL N:o L 67, 25.3.1995, s. 30 (3) EYVL N:o L 141, 24.5.1974, s. 19 (4) EYVL N:o L 157, 15.6.1978, s. 34
96/508/YUTP: Neuvoston päätös, tehty 9 päivänä elokuuta 1996, neuvoston 15 päivänä heinäkuuta 1996 hyväksymän yhteisen toiminnan 94/442/YUTP voimaantulopäivästä



Virallinen lehti nro L 212 , 21/08/1996 s. 0001 - 0001



NEUVOSTON PÄÄTÖS, tehty 9 päivänä elokuuta 1996, neuvoston 15 päivänä heinäkuuta 1996 hyväksymän yhteisen toiminnan 94/442/YUTP voimaantulopäivästä (96/508/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, ottaa huomioon 24 ja 25 päivänä kesäkuuta 1994 Korfussa kokoontuneen Eurooppa-neuvoston antamat yleiset suuntaviivat, sekä katsoo, että vahvistaakseen EU:n jatkuvalla läsnäololla Euroopan unionin hallinnon (EUAM) työn tuloksia Mostarin kaupungissa EUAM:n päätyttyä 22 päivänä heinäkuuta 1996 neuvosto hyväksyi 15 päivänä heinäkuuta 1996 EU:n erikoislähettilään nimeämistä Mostarin kaupunkiin koskevan yhteisen toiminnan 96/442/YUTP (1), joka tulee voimaan heti kun 10 artiklassa määrätyt ehdot on täytetty, koska näitä ehtoja ei täytetty, neuvosto hyväksyi 26 päivänä heinäkuuta 1996 yhteisen toiminnan 96/476/YUTP (2) väliaikaisista järjestelyistä, joiden voimassaolo päättyi 4 päivänä elokuuta 1996, ja yhteisen toiminnan 96/442/YUTP 10 artiklassa määrätyt ehdot on nyt täytetty, ON PÄÄTTÄNYT SEURAAVAA: 1 artikla 1. Euroopan unioni panee merkille, että yhteisen toiminnan 96/442/YUTP 10 artiklassa määrätyt ehdot on täytetty. 2. Näin ollen yhteinen toiminta 96/442/YUTP tulee voimaan 5 päivänä elokuuta 1996. 2 artikla Tämä päätös tulee voimaan sinä päivänä, jona se hyväksytään. Se julkaistaan virallisessa lehdessä. Tehty Brysselissä 9 päivänä elokuuta 1996. Neuvoston puolesta D. SPRING Puheenjohtaja (1) EYVL N:o L 185, 24.7.1996, s. 2 (2) EYVL N:o L 195, 6.8.1996, s. 1
96/502/EY: Komission päätös, tehty 25 päivänä heinäkuuta 1996, Ruotsin esittämän siipikarjan salmonellaa koskevan tarkkailu- ja valvontasuunnitelman hyväksymisestä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 204 , 14/08/1996 s. 0018 - 0018



KOMISSION PÄÄTÖS, tehty 25 päivänä heinäkuuta 1996, Ruotsin esittämän siipikarjan salmonellaa koskevan tarkkailu- ja valvontasuunnitelman hyväksymisestä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti) (96/502/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117 ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 3 kohdan, sekä katsoo, että direktiivin 92/117/ETY 8 artiklan 2 kohdan säännösten mukaisesti Ruotsi on esittänyt 28 päivänä toukokuuta ja 13 päivänä kesäkuuta 1996 päivätyissä kirjeissään siipikarjan salmonellaa koskevan tarkkailu- ja valvontasuunnitelman Ruotsin osalta, edellä mainittu suunnitelma täyttää tästä asiasta ja erityisesti direktiivin 91/117/ETY 8 artiklan 2 kohdassa säädetyt edellytykset, ja sen vuoksi se on hyväksyttävä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Ruotsin esittämä siipikarjan salmonellaa koskeva tarkkailu- ja valvontasuunnitelma. 2 artikla Ruotsin on saatettava voimaan 1 artiklassa tarkoitetun suunnitelman toteuttamisen edellyttämät lait, asetukset ja hallinnolliset määräykset 31 päivään heinäkuuta 1996 mennessä. 3 artikla Tämä päätös on osoitettu Ruotsin kuningaskunnalle. Tehty Brysselissä 25 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 38
96/501/EY, Euratom: Komission päätös, tehty 24 päivänä heinäkuuta 1996, Portugalille annetusta luvasta käyttää toiseksi viimeistä vuotta edeltäviä tilastotietoja arvonlisäverosta kertyvien omien varojen laskentaperusteena tehdyn päätöksen 96/159/Euratom, EY muuttamisesta (Ainoastaan portugalinkielinen teksti on todistusvoimainen)



Virallinen lehti nro L 204 , 14/08/1996 s. 0017 - 0017



KOMISSION PÄÄTÖS, tehty 24 päivänä heinäkuuta 1996, Portugalille annetusta luvasta käyttää toiseksi viimeistä vuotta edeltäviä tilastotietoja arvonlisäverosta kertyvien omien varojen laskentaperusteena tehdyn päätöksen 96/159/Euratom, EY muuttamisesta (Ainoastaan portugalinkielinen teksti on todistusvoimainen) (96/501/Euratom, EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan, sekä katsoo, että komissio on tehnyt Portugalin osalta asetuksen (ETY, Euratom) N:o 1553/89 perusteella päätöksen 96/159/Euratom, EY (2), jossa myönnetään Portugalille lupa käyttää varainhoitovuosina 1992 ja 1993 toiseksi viimeistä vuotta edeltäviä tilastotietoja, koska Portugali ei vielä kykene käyttämään asetuksen (ETY, Euratom) N:o 1553/89 4 artiklan 4 kohdassa säädettyyn liiketoimien jakamiseen tilastoluokittain kansantalouden tilinpitoa siltä toiseksi viimeiseltä varainhoitovuodelta, jonka mukaan alv-varojen perusta on laskettava, ottaen huomioon, että ainoastaan vuoden 1990, 1992 ja 1993 kansantalouden tilinpito on riittävän yksityiskohtainen painotetun keskimääräisen verokannan laskemiseen; Portugalille olisi myönnettävä lupa käyttää vuoden 1990, 1992 ja 1993 kansantalouden tilinpitoa varainhoitovuosien 1994, 1995 ja 1996 painotetun keskimääräisen verokannan laskemiseen; omien varojen neuvoa-antava komitea on hyväksynyt kertomuksen, johon on kirjattu sen jäsenten lausunnot tästä päätöksestä, ON TEHNYT TÄMÄN PÄÄTÖKSEN: 1 artikla Portugali saa käyttää asetuksen (ETY, Euratom) N:o 1553/89 4 artiklan 4 kohdassa säädettyyn tilastoluokittain jakamiseen vuoden 1990, 1992 ja 1993 kansantalouden tilinpitotietoja varainhoitovuosien 1994, 1995 ja 1996 osalta, joita varten on laskettava alv-varojen perusta. 2 artikla Tämä päätös on osoitettu Portugalin tasavallalle. Tehty Brysselissä 24 päivänä heinäkuuta 1996. Komission puolesta Erkki LIIKANEN Komission jäsen (1) EYVL N:o L 155, 7.6.1989, s. 9 (2) EYVL N:o L 37, 15.2.1996, s. 32
96/116/EY: Päätös väliaikaisen tutkintavaliokunnan asettamisesta



Virallinen lehti nro C 011 , 16/01/1996 s. 0001 - 0001



NEUVOSTON PÄÄTÖS, tehty 22 päivänä joulukuuta 1995, kolmansien maiden kansalaisten vastaanottamista yhteisön alueelle koskevien jo hyväksyttyjen säädösten seurannasta (96/C 11/01) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen K.3 artiklan 2 kohdan a alakohdan, ottaa huomioon neuvoston 30 päivänä marraskuuta 1993 Brysselissä hyväksymän painopisteitä koskevan työohjelman, jossa muun muassa kehotetaan laatimaan vuosittainen kertomus oikeus- ja sisäasioiden alalla saavutetuista tuloksista, sekä katsoo, että Euroopan unionista tehdyn sopimuksen K.1 artiklan 3 alakohdan a alakohdassa määrätään, että jäsenvaltiot pitävät yhteistä etua koskevina asioina muun muassa edellytyksiä, joilla kolmansien maiden kansalaiset saavat tulla jäsenvaltioiden alueelle, hyväksytyt kolmansien maiden kansalaisten vastaanottamista yhteisön alueelle koskevat neuvoston säädökset ilmentävät yhteistä poliittista tahtoa, hyväksyttyjen säädösten sisältämien määräysten täytäntöönpanoa seuraamalla voidaan selvittää neuvoston tällä alalla tekemän työn käytännön vaikutukset ja saadaan hyödyllisiä opetuksia sen tulevaa työtä varten, ja tämän vuoksi jäsenvaltiot aikovat sopia käytännön järjestelyistä kyseisen seurannan mahdollistamiseksi, ON PÄÄTTÄNYT SEURAAVAA: 1 artikla Kyselykaavakkeen laatiminen Puheenjohtajavaltio toimittaa jäsenvaltioille vuosittain kyselykaavakkeen, jonka tarkoituksena on selvittää, miten jäsenvaltiot ovat panneet täytäntöön neuvoston jo hyväksymät kolmansien maiden kansalaisten vastaanottamista yhteisön alueelle koskevat säädökset. 2 artikla Kyselykaavakkeen sisältö Kyselykaavake koskee seuraavia asioita: - säädökset, jotka jäsenvaltiot ovat antaneet viimeksi kuluneen vuoden aikana aloilla, joita jo hyväksytyt päätöslauselmat koskevat, - kyseisten säädösten antamisessa ilmenneet ongelmat, - mahdollisuus antaa nopeasti säännöksiä kyseisillä aloilla, - säädösten täytäntöönpano tarvittaessa kansallisten säännösten mahdollisesta antamisesta riippumatta. 3 artikla Kertomuksen laatiminen Jäsenvaltioiden antamien vastausten perusteella laaditaan kyseisten 1 artiklassa tarkoitettujen säädösten soveltamisesta kertomus, joka toimitetaan neuvostolle. 4 artikla Täytäntöönpano Ensimmäinen jäsenvaltioille tarkoitettu kysely laaditaan vuoden 1996 ensimmäisellä puoliskolla. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja
Neuvoston päätös, tehty 29 päivänä maaliskuuta 1996, Espanjan työntekijöiden etujärjestöjen nimeämisestä laatimaan ehdokasluettelot työntekijöiden edustajista Euroopan hiili- ja teräsyhteisön neuvoa-antavaan komiteaan



Virallinen lehti nro C 113 , 18/04/1996 s. 0001 - 0002



NEUVOSTON PÄÄTÖS, tehty 29 päivänä maaliskuuta 1996, Espanjan työntekijöiden etujärjestöjen nimeämisestä laatimaan ehdokasluettelot työntekijöiden edustajista Euroopan hiili- ja teräsyhteisön neuvoa-antavaan komiteaan (96/C 113/01) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että neuvosto on 23 päivänä lokakuuta 1995 tekemällään päätöksellä (1) nimennyt tuottajien ja työntekijöiden etujärjestöt laatimaan ehdokasluettelot tuottajien ja työtekijöiden edustajista Euroopan hiili- ja teräsyhteisön neuvoa-antavaan komiteaan, lukuun ottamatta Espanjan työntekijöiden etujärjestöjä, on syytä nimetä Espanjan työntekijöiden etujärjestöt laatimaan luettelot ehdokkaista, joita on kaksinkertainen määrä järjestöille kuuluvia paikkoja kohti, ja Espanjan hallituksen esittämä tiedonanto on otettava huomioon, ON PÄÄTTÄNYT SEURAAVAA: 1 artikla Nimetään tämän päätöksen liitteenä olevassa taulukossa ilmoitetut työntekijöiden etujärjestöt laatimaan ehdokasluettelot, joiden perusteella nimetään kutakin mainittua etujärjestöä kohti kyseisessä taulukossa ilmoitettu määrä jäseniä työntekijöiden edustajiksi Euroopan hiili- ja teräsyhteisön neuvoa-antavaan komiteaan. 2 artikla Tämä päätös julkaistaan yleisölle tiedoksi Euroopan yhteisöjen virallisessa lehdessä. Tehty Brysselissä 29 päivänä maaliskuuta 1996. Neuvoston puolesta T. TREU Puheenjohtaja (1) EYVL N:o C 296, 10.11.1995, s. 4 LIITE >TAULUKON PAIKKA>
96/614/EY: Neuvoston päätös, tehty 28 päivänä toukokuuta 1996, tullivelan jälkikannosta



Virallinen lehti nro C 170 , 14/06/1996 s. 0001 - 0001



NEUVOSTON PÄÄTÖS, tehty 28 päivänä toukokuuta 1996, tullivelan jälkikannosta (96/C 170/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 152 artiklan, sekä katsoo, että etuusmenettelyt ovat osa yhteistä kauppapolitiikkaa ja tarvittaessa osa kehitysyhteistyöpolitiikkaa, etuusmenettelyt perustuvat tullialalla kyseessä olevien osapuolten viranomaisten keskinäiseen luottamukseen, näiden menettelyiden puitteissa kolmansien maiden viranomaisten toimet voivat aiheuttaa säännöstenvastaisuuksia, jotka lain nykytilanteessa voidaan korjata vain veloittamalla tullivelka yhteisön toimijoilta, tämä tilanne on epäoikeudenmukainen niitä yhteisön toimijoita kohtaan, jotka eivät voi kohtuullisin toimin havaita kolmansien maiden viranomaisten toimien säännöstenvastaisuuksia, Euroopan parlamentti ja neuvosto käsittelevät ehdotusta asetukseksi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) muuttamisesta, jonka 12 artikla mahdollistaa sen, että yhteisön toimijat saavat sitovia alkuperätietoja, joita he saavat käyttää tietyn ajan, ja tämä uusi mahdollisuus parantaa yhteisön toimijoiden tilannetta, mutta ei ratkaise kaikkia ongelmia, PYYTÄÄ komissiota tutkimaan, miten löydettäisiin kokonaisratkaisu edellä mainittuihin kantoon liittyviin ongelmiin, ja pyytää komissiota esittämään sille 31 päivään joulukuuta 1996 mennessä aiheelliset ehdotukset, jotka koskevat sekä mennyttä että tulevaa tilannetta. Tehty Brysselissä 28 päivänä toukokuuta 1996. Neuvoston puolesta G. BOGI Puheenjohtaja (1) EYVL N:o L 302, 19.10.1992, s. 1, asetus sellaisena kuin se on muutettuna vuoden 1994 liittymisasiakirjalla.
96/586/EY: Komission päätös, tehty 9 päivänä huhtikuuta 1996, profaamia tehoaineena sisältäville kasvinsuojeluaineille annettujen lupien peruuttamisesta (ETA:n kannalta merkityksellinen teksti)



Virallinen lehti nro L 257 , 10/10/1996 s. 0041 - 0042



KOMISSION PÄÄTÖS, tehty 9 päivänä huhtikuuta 1996, profaamia tehoaineena sisältäville kasvinsuojeluaineille annettujen lupien peruuttamisesta (ETA:n kannalta merkityksellinen teksti) (96/586/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoillesaattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (1), sellaisena kuin se on viimeksi muutettuna asetuksella (EY) N:o 491/95 (2), ja erityisesti sen 6 artiklan 5 kohdan, sekä katsoo, että komission asetuksessa (EY) N:o 933/94 (3), sellaisena kuin se on muutettuna asetuksella (EY) N:o 491/95, vahvistetaan kasvinsuojeluaineiden tehoaineet ja esittelijöinä toimivien jäsenvaltioiden nimeäminen asetuksen (ETY) N:o 3600/92 soveltamiseksi, profaami on yksi neuvoston direktiivin 91/414/ETY (4) 8 artiklan 2 kohdassa säädetyn työohjelman ensimmäisen vaiheen kattamasta 90 tehoaineesta, tämän aineen osalta nimetty kertomuksen antava jäsenvaltio on ilmoittanut komissiolle, että asianomainen tiedonantaja on muodollisesti ilmoittanut sille jättävänsä toimittamatta asetuksen (ETY) N:o 3600/92 6 artiklan 1 kohdassa tehoaineen direktiivin 91/414/ETY liitteeseen I sisällyttämisen tukemiseksi vaadittavat tiedot, yksikään jäsenvaltio ei ole ilmoittanut komissiolle asetuksen 6 artiklan 4 kohdan mukaisesti toivettaan sisällyttää tämä aine neuvoston direktiivin 91/414/ETY liitteeseen I, tämän vuoksi on ymmärrettävä niin, että tämän aineen uudelleen arvioimiseksi tarvittavaa tietoa ei toimiteta työohjelman rajoissa ja että näin ollen tämän aineen arviointi ei ole mahdollista näissä rajoissa; tämän vuoksi on tehtävä päätös siitä, että tätä tehoainetta sisältävien nykyisten kasvinsuojeluaineiden luvat peruutetaan, tämä päätös ei estä profaamin myöhempää arviointia direktiivin 91/414/ETY 6 artiklassa säädettyä uusia tehoaineita koskevaa menettelyä noudattaen, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on varmistettava, että 1) profaamia sisältävien kasvinsuojeluaineiden luvat peruutetaan 12 kuukauden kuluessa tämän päätöksen tekopäivästä, 2) tämän päätöksen tekopäivästä profaamia sisältäville kasvinsuojeluaineille ei myönnetä lupia tai lupia ei uusita direktiivin 91/414/ETY 8 artiklan 2 kohdassa säädetyn poikkeuksen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 366, 15.12.1992, s. 10 (2) EYVL N:o L 49, 4.3.1995, s. 50 (3) EYVL N:o L 107, 28.4.1994, s. 8 (4) EYVL N:o L 230, 19.8.1991, s. 1